﻿ DUHOVNICUL DE TAINĂ, 1 simple secvenţe de viaţă Prof dr Traian D Stănciulescu Univ „A I Cuza” Iaşi După o admirabilă seară, petrecută la foc de lemn, în cîntec de inimă, în poezie şi respect faţă de ierarhiile cereşti, am rămas să depăn amintiri cu un prieten al locului, un dac-ardelean după „ţinută şi port”, un adevărat păstrător al tradiţiei creştine Între altele, mi-a povestit că merge adesea la Mînăstirea Frăsinei, spre a se spovedi Părintelui Ghelasie Gheorghe, care-i este duhovnic Mi-a povestit o mulţime de detalii pe care le ignoram atunci, despre minunăţia Locului de Mînăstire şi despre sfinţenia oamenilor care o îngrijesc, dar mai ales despre personalitatea Părintelui, despre admirabila sa devoţiune şi smerenie Pentru întîia oară primeam informaţii vii, trăite, despre OMUL GHELASIE GHEORGHE La sfîrşitul acestei „spovedanii”, fără nici o ezitare am simţit şi hotărît că trebuie să îl întîlnesc şi eu pe Părintele Ghelasie „Va fi şi duhovnicul meu”, mi-am spus atunci, lăsînd curgerea lucrurilor în grija lui Dumnezeu Cererea este o energie, ca şi darul Ţi se întoarce negreşit, pe măsura locului de dar pe care l-ai pregătit Bate la uşa potrivită şi aceasta ţi se va deschide Aveam să verific curînd această relaţie de determinism abscons, din nou prin „forţa întîmplării” La foarte puţină vreme, o săptămînă cred, aflîndu-mă la Bucureşti într-un grup de prieteni, doi dintre noii veniţi – pe care pentru întîia oară îi întîlneam atunci, regizorul X şi actorul Y – îşi mărturisiră intenţia de a pleca în aceeaşi după-amiază la Frăsinei, pentru a-l întîlni pe Părintele Ghelasie Nu pot reda starea de tulburare care m-a cuprins Desigur, că nici un moment nu am stat să gîndesc înainte de a spune: „Vin şi eu”, suspendînd fără să clipesc toate celelalte probleme pe care trebuia încă să le rezolv Aşa au fost (pre)scrise să se petreacă ÎNTÎLNIRILE mele cu Părintele Ghelasie Gheorghe Patru fulgurante interferenţe, tot atîtea daruri simbolice, a căror importanţă aveam să o înţeleg cu adevărat doar peste o vreme 1 Darul de (re)cunoaştere Am ajuns la Frăsinei către ora şase după amiază Admirabilă privelişte: soarele încă înalt răsfrînt peste colinele proaspete de verde, razele strecurate 1 material extras din cartea cu acelaşi nume a autorului, prin bunăvoinţa acestuia Este evidentă în acest fragment atitudinea rezervată, şi totuşi deschisă, comunicativă, cu duhovnicească iconomie a Părintelui faţă de o personalitate culturală ce se revendica a aparţine curentului new-age de orientare energetist- sincretistă Părintele Ghelasie a lăsat întotdeauna celuilalt, prin deschiderea sa spre dialog, responsabilă şi fără false apropieri şi concesii, cu o iubire ce nu caută la faţa omului, loc de întoarcere a minţii spre perspectiva autentică, personalistă a Revelaţiei creştine Cuviosul nu a încetat să pună început bun, să arunce sămânţa duhovnicească în toate inimile ce i se înfăţişau, aşteptând cu credinţă rodirea de Sus (n red ) 1 printre turlele Mânăstirii, înviind zidurile de un imaculat alb ale bisericii, ale casei de oaspeţi şi ale complexului administrativ Desăvîrşită ordine, desăvîrşită linişte Şi, din această linişte, din acest alb s-a desprins deodată conturul Părintelui, eteric parcă, plutind către noi O siluetă extrem de delicată, ca aceea a unui copil Trupul în deplină armonie cu gîndul, mi-am spus, fără să vreau Ne-a adresat tuturor un generic cuvînt de bun venit După care, m-a privit direct în ochi şi m-a întrebat, de parcă m- ar fi cunoscut de cînd lumea: - „Aţi venit?” - „Am venit”, am răspuns cu acelaşi sentiment de firească apropiere - „Vorbim mai tîrziu” , a mai spus, adresîndu-se din nou tuturor, după care a intrat în biserică Aşa a fost întîia noastră întîlnire: o trăire aperceptivă, un dar parcă venit de dincolo de spaţiu şi de timp, de dincolo de istoria noastră lumească… 1 Darul de înţelegere Ne-am instalat într-una din camerele de oaspeţi ai mînăstirii, strălucind dinăuntru de acelaşi var alb, obsedant parcă îmbiindu-te la regăsire de sine Noii mei prieteni erau consideraţi – din cîte repede am înţeles – ca fiind „de-ai casei”, trataţi cu o anume deferenţă Ne-am odihnit puţin, după care am fost invitaţi la cină, într-o sală care mi s-a părut uriaşă, cu cele două rînduri de mese de lemn ale sale, înşiruite sever de-a lungul pereţilor Admirabil prilej de a trăi solemnitatea rugăciunii colective, miraculos rostogolită peste simplitatea bucatelor mănăstireşti O stare de bine absolut, în care privilegiile hranei spirituale părea cu adevărat că ţîşnesc din hrana trupească Atîta tihnă, atîta taină se desprindea din acea mănăstirească cină După masa de seară, ne-am îndreptat toţi trei către chilia Părintelui Ghelasie, spre a ne spune fiecare – aşa cum era convenit – păsurile Trona o atmosferă aproape ireală: soarele, spre apunere, se strecura încă delicat printre tufele înalte de flori ale grădinei în care intrasem Albine, multe, încărcau florile pline de calda lumină Nu mică mi-a fost mirarea să descopăr că, de fapt, „chilia” despre care noii mei prieteni vorbeau, amplasată chiar în mijlocul pîlcului de stupi de care am înţeles că Părintele avea grijă, nu era altceva decît un butoi uriaş, cu un diametru de 2-2,5 metri, cu o uşă practicată într-unul din capacele laterale şi o fereastră la celălalt capăt Gîndul m-a îndreptat firesc către Diogene-Înţeleptul şi la dialogul său cu Marele Alexandru Nici măcar acestuia nu i-a fost îngăduit să umbrească „orificiul” prin care lumina pătrundea în interiorul butoiului în care, la rîndu-i, înţeleptul vieţuia Or, nouă acest lucru ne părea a fi simbolic îngăduit acum de Părintele Ghelasie, care, pe rînd ne-a, invitat înăuntru Am intrat cel din urmă Interiorul, nebănuit de cuprinzător, era mobilat cu un pat îngust de lemn, cu cîteva rafturi pline cu cărţi, cu un scăunel şi o măsuţă pe care se afla un computer M-am aşezat, m-am prezentat explicit, am respirat adînc şi am început să-mi spun – fără nici o reţinere – nevoia sufletească: aceea de găsi un DUHOVNIC care să-mi descarce prin DARUL SPOVEDANIEI povara unei sarcini acumulate timp de peste trei decenii Privindu-l în timp ce vorbeam, nu aveam nici o îndoială că Părintele Ghelasie era ACELA căruia mărturisirea mea trebuia dăruită În 2 încheierea monologului, pe care Părintele nu l-a întrerupt deloc, am mai adăugat scurt că m-aş bucura mult să putem discuta şi despre cîteva preocupări spirituale pe care le ştiam comune, întemeiate toate pe PUTEREA CREATOARE A LIMBAJULUI M-a ascultat în tăcere după care mi-a spus simplu: „În noaptea aceasta slujesc în biserică Vă aştept după încheierea slujbei, la ora două şi jumătate, pentru a vă spovedi Despre toate celelalte vom vorbi mîine” Cu aceste cuvinte, cea de-a doua întîlnire a noastră îşi împlinise menirea: conturarea Cuvîntului-Lumină, a Proiectului-Gînd, a Ordinii Înfăşurate care urma să se deruleze prin ÎNŢELEGERE Se născuse INFORMAŢIA 3 Darul de mărturisire Nu ştiu dacă am visat sau nu în cele cîteva ore în care am dormit adînc, peste măsură de adînc Obişnuiţi cu programul nocturn al slujbelor specifice ritului atonit, aspru, al mănăstirii, prietenii mei – care asistaseră la slujbă – m-au trezit pentru a-mi spune că slujba s-a terminat şi că Părintele Ghelasie mă aşteaptă în biserică Plutea peste noapte, către ora două şi jumătate, o lumină lunară care tulburător amintea de aceea a zilei SOARELE ÎNCERCUIT DE LUNĂ, numele unei cărţi pe care nu demult un admirabil prieten mi l-a sugerat, îşi prefigura de atunci poate scenariul: IEŞIREA DIN TRAGIC, prin dreptul divin al întoarcerii la puritatea începutului Părintele se afla singur în biserică Aproape fără de cuvinte, m-a condus într-o încăpere din dreapta altarului, mi-a făcut semn să îngenunchez, mi-a aşezat patrafirul peste creştet şi mi-a spus simplu: „Vă ascult” Pe fondul unei asumate stări de conştiinţă – „Sînt om şi nimic din ce este omenesc nu mi-a fost străin” – am început să deapăn OMULUI–DUHOVNIC înălţat deasupra mea – tot ceea ce se desprinsese cu (ne)vinovăţie din inocenţa copilului care multă vreme am fost sau din orgoliul puternic manifest al maturului de mai apoi M-a ascultat, m-a ascultat într-o tăcere pe care nu o simţeam aspră, ci încărcată doar de IUBIREA CELUI CARE ŞTIE Ignor cît timp s-a scurs în această stare de lăuntrică eliberare, cred că mai mult de o oră Nici unul dintre noi nu părea obosit, deşi încărcătura clipei era maximă Spovedindu-mă, trăiam, cu ochii întorşi către trecut, tot zbuciumul sufletesc al celui care timp de decenii acumulase ignorate frustări, îngropate în subconştient prin (ne)liniştitoarea sentinţă: „Aşa trebuie să fie!” Cîte i-am spus atunci, sub taina nopţii, a proscomidiei şi a spovedaniei duhovnicului pentru eternitate, nu mai ştiu Îmi amintesc însă că, între multe altele am insistat asupra „păcatului lepădării”, asupra faptului că, adesea – în cunoştinţă de cauză – şi în viaţa mea „strigătul cocoşului” mi-a amintit datoria de a fi onest în raport cu credinţa în Dumnezeu De fapt, nu mai contează acum ce i-am spus atunci: toate detaliile de viaţă care m-au împovărat cîndva au intrat deja într-o istorie care nu se uită, dar care a putut fi sublimată Contează, însă, deosebit de mult, CUM i-am spus atunci toate acestea, CUM ERAM şi CUM ASPIRAM să fiu, de fapt Starea de spirit surescitată şi senină totodată a acelor trăiri nu am putut să o actualizez şi înţeleg cu adevărat decît peste o vreme, pentru a o descrie, o dată mai mult, în termenii sugestivi ai limbajului poetic 3 (…) Totul s-a încheiat în clipa în care, simţind că ceea ce trebuia să fie a fost deja, cînd cercul poveştii de viaţă a început să închidă, devenind redundant: poveşti ale trecutului care se închideau în prezent Atunci Părintele mi-a spus: „Cred că este de ajuns, pentru acum Vom mai vedea ” Ce trebuia să mai vedem, nu am înţeles atunci Îmi erau străine normele bisericeşti Ştiu doar că nici canoane nu am primit atunci, nici dar de împărtăşanie Această taină s-a împlinit abia mai târziu, în altarul bisericii de la Săcărâmb, din locul de unde călătoria mea iniţiatică într-un fel pornise Cercul avea să se închidă peste vreme, la fel de tainic cum se deschisese * Ceea ce s-a întîmplat atunci, în adînc de noapte străpuns de lumînările Bisericii de la Frăsinei nu a mai avut egal în viaţa mea Atunci a început, simbolic vorbind, adevărata mea reconstrucţie spirituală Pe toate acestea i le datorez, de atunci, Părintelui Ghelasie Gheorghe, care a fost şi va rămîne pentru totdeauna DUHOVNICUL DE TAINĂ Se împlinea şi cea de a treia întîlnire: eliberarea, punerea în mişcare, dynamisul, ENERGIA 4 Darul de limbaj Cea din urmă întîlnire s-a derulat sub semnul unei împliniri la care de multă vreme rîvneam: aceea de a-l avea alături pe Părintele Ghelasie Gheorghe nu doar nu ca duhovnic, ci şi ca partener de dialog intelectual Cunoscîndu-i deja, aşa cum am spus, o parte dintre texte, eram nespus de dornic să aflu direct de la AUTOR ceea ce mi se păruse – în momentul lecturii – straniu sau greu de înţeles Ca şi cum totul fusese gîndit să se petreacă sub SEMNUL LUMINII, dimineaţa era strălucitoare Părintele Ghelasie era singur Citea, la lumina naturală care nu părea să lipsească din interiorul boltitei sale „chilii” Cu o anume tulburare, în picioare încă, i-am pus în palme două dintre cărţile mele, între care, dacă nu mă înşel, „Miturile creaţiei: lecturi semiotice” şi „Tratatul de Creatologie” abia apărut, cărţi pe care mai mult sau mai puţin întîmplător le aveam cu mine Părintele Ghelasie le-a primit cu o înclinare a capului în care se citea bucuria de neconfundat a celui care iubeşte CARTEA Păstrîndu-le o vreme în mînă, pentru a le surprinde parcă „iconic” conţinutul, m-a poftit să mă aşez şi să îi vorbesc despre preocupările mele intelectuale Cu nedisimulată pasiune i-am descris atunci încercarea mea – deja conturată – de a unifica / armoniza diferitele tipuri de discurs pe care istoria spiritului omenesc s-a întemeiat, de a apropia neconflictual Religia de Filosofie şi Ştiinţă, încercare avînd ca arhetip integrator LUMINA, în multitudinea chipurilor sale Creaţie, cuvînt-lumină, formă de creaţie, model sau pattern, „unitate esenţială” şi „devenire creatoare” au fost doar cîteva dintre conceptele pe care le-am utilizat atunci, încercînd să-mi argumentez punctul de vedere După ce m-a ascultat o vreme fără să mă întrerupă deloc, Părintele Ghelasie m-a întrebat dintr-odată, direct: „Ce înţelegeţi prin «formă de creaţie», de exemplu?” Puţin surprins, i-am descris perspectiva ontologică, fizicalistă mai degrabă, în care „forma” 4 (etimologic corelată cu a „in-forma” = a pune în formă) putea fi asumată ca un pattern energo-informaţional prefigurator, ca un „invizibil model” prefigurator al tuturor structurilor substanţial întrupate ale lumii S-a ridicat în tăcere, a luat de pe unul din rafturi un teanc de cărţi mai groase şi mai subţiri şi întinzîndu-mi-le, mi-a spus: „Sînt cărţi pe care le-am publicat recent Vă rog să le luaţi TREBUIE SĂ NE CUNOAŞTEM LIMBAJUL, mai întîi, pentru a putea sta cu adevărat de vorbă” După care, cu o modestie al cărui firesc mi-e greu să îl descriu, a scris pe contrapagina unuia dintre volumele abia dăruite (Ecce Homo, 1999) următoarea dedicaţie, pe care textual o reproduc mai jos: Domnului Profesor Traian-Dorinel Stănciulescu, în nădejdea unei Comuniuni în Cel al Cărui Chip îl purtăm Cel mai umil Ierom Ghelasie Gh Sfânta M-re Frăsinei, 1999, VII, 2 Sf Ştefan cel Mare şi Acoperămîntul Maicii Domnului A fost de ajuns să citesc atunci aceste rînduri pentru a înţelege că, în pofida oricărei aparenţe, comuniunea noastră spirituală deja se petrecuse, ca o virtualitate cu încă nebănuite efecte Era un credit pe care îl primeam atunci, pentru un „mai tîrziu” care nu ştiam cînd avea să vină A patra şi ultima întîlnire se întrupase deja, prinzînd formă şi chip întrupat în SUBSTANŢĂ 5 